Frukt

**Frukt** i dagligtale sikter vanligvis til en saft- og kjøttrik plantedel som kan spises. En frukt i botanisk sammenheng er et omdannet fruktemne hos dekkfrøete planter.

## Dagligtale
I dagligtale har begrepet mange ulike betydninger som avhenger av kontekst. I gastronomisk sammenheng sikter frukt vanligvis til en plantes frøholdige delene som er søte og spiselige i frisk (rå, ubehandla) tilstand og som finnes hos noen planter. Eksempler er epler, appelsiner, jordbær, druer og bananer. Også lignende strukturer hos andre planter kalles frukt i denne konteksten selv om de ikke er spiselige rett-fra-planta, eks.: oliven, sitron. Plantestrukturer med frø som ikke passer i disse, uformelle, definisjonene kalles grønnsaker (eks. bønner, nøtter, agurk, tomat).

*Fruktkjøtt* (eller pulpa) er kjernen eller vevet i frukt og bær. Ordet er som regel brukt om den spiselige delen. Noen typer frukt, som epler, kirsebær, druer, bananer, plommer, fersken og avokado, fortsetter å modnes etter at de er plukket, mens hos andre typer frukt, som ananas og sitrusfrukter, vil modningsprosessen stanse etter innhøsting.

## Botanisk terminologi
Innen biologi (botanikk) er definisjonen av frukt (*fructus*) kontroversiell, men definisjonen er vanligvis begrenset til to alternativer: Frukten sies å være 1) den delen av en blomsterplante som utvikler seg fra et eller flere av blomstens fruktblader, altså blomstens hunnlige deler (*gynoecium*), eller 2) blomsten slik den opptrer mens frø utvikler seg.

Ifølge begge disse definisjonene er frukten blomsterplantenes organ for spredning av frø. Denne artikkelen benytter førstnevnte definisjon.

Frukten dannes fra fruktemnet. Inne i fruktemnet finnes det en fruktknute med ett eller flere frøemner (ovuler) som befruktes etter pollinering. Befruktede frøemner utvikles til små "plantefostre" med opplagsnæring og tette skall, et frø. Fruktknuteveggen utvikles samtidig til et spredningsorgan, og dermed oppstår en frukt. Spredningen av frø kan foregå ved at frøene sendes ut enkeltvis, hele frukta spres, eller ved at frukten vokser sammen med andre plantedeler og spres ved hjelp av dem. En slik spredningsenhet kalles en diaspore uavhengig av hvilket organ det er som blir spredt sammen med frøet.

Noen frukter vil falle inn under to ulike definisjoner. For eksempel har planten jordbær hjelpefrukter (som er det røde gode) hvor det sitter nøtter (som er de som sitter utenpå og som setter seg fast i tennene). Et annet eksempel er bringebær som er en samfrukt som består av sammenvokste steinfrukter.

### Ulike frukttyper

***[[Belgkapsel]]** er en tørr frukt dannet fra ett fruktblad og som åpner seg for å spre frøene.
***[[Kapsel (botanikk)|Kapsel]]** er en tørr frukt dannet fra to eller flere fruktblad og som åpner seg for å spre frøene.
***[[Nøtt]]** er en tørr frukt som ikke åpner seg for å spre frøet.
***[[Bær]]** er en frukt med (som oftest) mange ubeskyttede frø spredt i fruktkjøttet.
***[[Steinfrukt]]** er en frukt med (oftest) et beskyttet frø midt i fruktkjøttet.
***[[Hjelpefrukt]]er («Falske frukter»)** er spredningsenheter (diasporer) som inneholder andre typer vev enn bare fruktvev. Selve frukten kan sitte inne i eller utenpå dette vevet.
***[[Skulpe]]** er en tørr frukt som åpner seg med to langsgående sprekker for å spre frø. Frøene sitter på en indre skillevegg og selve frukten er dannet fra et fruktemne fra to fruktblader.
***[[Belgfrukt|Belg]]** er en frukt som åpner seg med to langsgående sprekker for å spre frø. Frøene sitter på fruktveggen og selve frukten er dannet fra et fruktemne fra ett fruktblad.


Fil:Almefrø1.jpg|Samara
Fil:LunariaAnnua1.jpg| Skulpe
Fil:Papaver open zaadkleppen.jpg|Porekapsel


## Forskjellige frukter
*Ananas Appelsin Aprikos 
*Bananer Barlind Bitterappelsin Bjørnebær Blodappelsin Blokkebær Blåbær Bringebær Brødfrukt 
*Cherimoya 
*Drue Dvergmispel 
*einerbær Eple 
*Fersken Fiken 
*Granateple Grapefrukt Guava
*Jordbær 
*Kaktusfiken Kirsebær Kiwi Klementin Kumquat 
*Lime Litchi 
*Mango Melon Moreller Multe
*Nektarin Nype 
*Papaya Pasjonsfrukt Plomme Pomelo Pære 
*Rips Rogn 
*Sitron Solbær Stikkelsbær Stjernefrukt Svartsurbær
*Tranebær Tyttebær Tomat
*Vannmelon

## Referanser